Le Boulanger, la Boulangère et le Petit Mitron
Le Boulanger, la Boulangère et le Petit Mitron (srpskohrvatski: Pekar, pekarica i mali šegrt) je komedija Jeana Anouilha iz 1965. godine, premijerno postavljena 13. studenog 1968. godine u Comédie des Champs-Élysées, u zajedničkoj režiji Jeana Anouilha i Rolanda Piétrija. Produkcijom ove drame, Anouilh se vratio kazalištu (barem što se vlastitih drama tiče) nakon šestogodišnje pauze, koja je započela s produkcijom drame L'Orchestre, i to, kao što je često bilo i ranije, uz oduševljenje publike i podijeljenu kritiku. 

Radnja prati bračni par, pekare Adolphea i Élodie, svaki od kojih sanja o drugačijem životu, o tome što bi i tko bili da nisu to što jesu. Koristeći metateatarske postupke, Anouilh svoje likove prebacuje u druge role, oživljavajući tako njihove snove na sceni. Susret njihovih snova i realnosti u kojoj su njihove vizije živote duboko sukobljene, čini okosnicu dramske radnje ovog djela. Isto je premijerno tiskano 1969. godine od strane kuće Éditions de la Table ronde, koja će ga već sljedeće godine uvrstiti u niz "novih škripećih komada" kao pretposljednje djelo iz tog niza. 

Djela Jeana Anouilha
Drame 1965.